Gradonačelnik Glavnog grada Podgorice, Zaključkom broj: 01-018/25- 3827/1 od 13.06.2025. godine, utvrdio je Nacrt odluke o uslovima i načinu držanja kućnih ljubimaca i načinu postupanja sa napuštenim kućnim ljubimcima. Nacrt Odluke stavlja se na javnu raspravu u trajanju od 15 dana, počev od 20. juna 2025. godine, zaključno sa 05. julom 2025. godine.

**PROGRAM JAVNE RASPRAVE**

Nacrti odluka objaviće se:

* kao podlistak u Dnevnom listu »Dan«,
* na internet site-u Glavnog grada Podgorice [www.podgorica.me](http://www.podgorica.me/)

Nacrti odluka dostaviće se:

* odbornicima Skupštine Glavnog grada Podgorica,
* mjesnim zajednicama Glavnog grada,
* nevladinom sektoru preko CRNVO.

Javna rasprava održaće se u elektronskoj, pisanoj i usmenoj formi.

Javna rasprava u elektronskoj formi organizuje se putem dostavljanja elektronskih primjedbi, predloga i sugestija građana i drugih učesnika na e-mail sekretarijat.kps@podgorica.me u toku cjelokupnog perioda predviđenog za javnu raspravu.

Javna rasprava u pisanoj formi organizuje se putem dostavljanja pisanih primjedbi, predloga i sugestija građana i drugih učesnika na adresu: Sekretarijat za komunalne poslove, Ul. Rimski trg broj 50, zaključno sa danom okončanja javne rasprave.

Centralna javna rasprava održaće se dana 26. juna 2025. godine, sa početkom u 10,00 časova u zgradi Skupštine Glavnog grada Podgorica – multimedijalna sala na II spratu, Ul. Njegoševa br.20 u Podgorici.

Po okončanju javne rasprave, sačiniće se izvještaj o sprovedenoj javnoj raspravi sa primjedbama, predlozima i sugestijama učesnika u svim fazama donošenja akta, razlozima njihovog eventualnog neprihvatanja i isti objaviti na web sajtu Glavnog grada u roku od tri dana od dana izrade.